***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 3**.**

**Előterjesztést készítette:** dr. Zsikó Roland jegyző,

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025. február 3****.*** *napján tartandó ülésére*

**Nemzetiségi célú, energiahatékonyságot elősegítő beruházási támogatásra pályázat benyújtásáról**

**Tisztelt Képviselő-testület!**

1. **A tárgyalandó témakör tárgyilagos és tényszerű bemutatása**

A Szociális, Kulturális és Sport Bizottság 2025. január 22. napján tartott ülésén javaslatot fogalmazott meg a Képviselő-testület számára egy nemzetiségi célú, energiahatékonyságot elősegítő beruházási támogatásra pályázat benyújtásának támogatása céljából.

A támogatás célja: a felhívás körébe tartozó nemzetiségek identitásának megőrzése érdekében vállalt kulturális, köznevelési, tudományos, hitéleti és közösségépítő célok megvalósításához kapcsolódó a kérelmező székhelye szerinti településen lévő ingatlanon végzett energiahatékonyságot elősegítő beruházási (meglévő ingatlan felújítása, fejlesztése, valamint tárgyi eszköz vásárlása, beüzemelése, felújítása) és karbantartási tevékenység támogatása. A költségvetési támogatás a 2025. január 1. – 2025. december 31. között megvalósuló tevékenységre tervezhető.

A Miniszterelnökség által meghirdetett pályázat lehetőséget nyújt a helyi nemzetiségi szervezetek számára tájházak, hagyományőrző közösségi terek energiahatékonyságának javítására.

A pályázat benyújtása kiemelten fontos az önkormányzat fenntarthatósági céljainak elérése és a nemzetiségi közösségek támogatása érdekében.

A Szociális, Kulturális és Sport Bizottság felkéri a Képviselő-testületet támogassa, hogy a német nemzetiségi önkormányzat nyújtson be pályázatot a Miniszterelnökség Egyházi és Nemzetiségi Kapcsolatokért Felelős Államtitkársága által meghirdetett, nemzetiségi célú, energiahatékonyságot elősegítő beruházási, felújítási és karbantartási tevékenységek 2025. évi költségvetési támogatására, a maximális 5.000.000 Ft összegben a Rozmaring ház fűtésének korszerűsítésére, munkálataira.

Egyben felkéri a Képviselő-testületet, hogy adja a hozzájárulását a felújítási munkálatok elvégzéséhez.

Kérem a Tisztelt Képviselő-testületet, hogy a határozati javaslatot megtárgyalni és elfogadni szíveskedjenek!

**Határozati javaslat**

Zebegény Község Önkormányzat Képviselő-testülete felkéri a Zebegényi Német Nemzetiségi Önkormányzatot nyújtson be pályázatot a Miniszterelnökség Egyházi és Nemzetiségi Kapcsolatokért Felelős Államtitkársága által meghirdetett, nemzetiségi célú, energiahatékonyságot elősegítő beruházási, felújítási és karbantartási tevékenységek 2025. évi költségvetési támogatására, a maximális 5.000.000 Ft összegben a Rozmaring ház fűtésének korszerűsítésére, munkálataira.

Egyben a Képviselő-testület a hozzájárulását adja a felújítási munkálatok elvégzéséhez.

**Határidő:** azonnal

**Felelős:** polgármester

Zebegény, 2025. február 3**.**

 **Ferenczy Ernő Ervin s.k.**

polgármester